recursal/SuperWikiNEXT-32B huggingface dataset:
*The Battle of Trafalgar* de J. M. W. Turner (óleo sobre tea, 1822–1824) amosa as últimas tres letras deste célebre sinal no *Victory*.
***England expects that every man will do his duty*** (en galego: *Inglaterra agarda que cada home cumpra co seu deber*) foi un sinal enviado polo Almirante Horatio Nelson, 1º Barón Nelson dende o seu buque insignia HMS *Victory* cando a Batalla de Trafalgar estaba a piques de comezar o día 21 de outubro de 1805. Trafalgar foi o combate naval decisivo das Guerras Napoleónicas. Outorgou ó Reino Unido de Gran Bretaña e Irlanda o control do mar, evitando calquera posibilidade de que o Primeiro Imperio Francés invadise e conquerise Gran Bretaña. Malia que houbo unha gran confusión no tocante ás verbas exactas do sinal despois da batalla, a importancia da vitoria e a morte de Nelson durante a batalla fixeron que a frase ficase gravada na consciencia británica, e foise citada, parafraseada e referenciada en múltiples ocasións até a actualidade.

Notas
-----

1. ↑  Daniel Mandel (2005-12). IPA Review, ed. "The ‘secret' history of the Anglosphere" (PDF). Arquivado dende o orixinal (PDF) o 03 de decembro de 2007. Consultado o 14 de outubro de 2015.  *(en inglés)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***England expects that every man will do his duty***  |

### Ligazóns externas

* National Maritime Museum *(en inglés)*
* Páxina de The Historical Maritime Society sobre as citas erradas *(en inglés)*
* Royal Navy *(en inglés)*
* Primeira[*Ligazón morta*] e segunda parte[*Ligazón morta*] dunha breve historia do barco HMS *Victory*
Na Grecia Clásica, o **epinicio** (ἐπίνικοι / *epinikoi*, "sobre a vitoria") era un canto coral destinado á celebración dos vencedores en xogos deportivos. Era acompañado en xeral pola cítara e/ou polo aulos e era de extensión maior que as composicións de lírica monódica. Existían dous tipos:

de ofrecementocompúñao o poeta no lugar da vitoria, glorificaba ao vencedor e era curto;
formalSolicitáballo o vencedor ao poeta e cantábase certo tempo despois de rematada a competición. Era extenso e louvaba ao aristócrata ou tirano da cidade da que era orixinario o vencedor. Cantábase entre os seus concidadáns e tentaba reflectir a excelencia da súa estirpe.
A estrutura básica consistía en grupos de tres estrofas e as partes eran máis ou menos as seguintes:

* invocación dirixida a unha divindade ou á cidade do vencedor;
* eloxio do vencedor;
* relato mítico relacionado coa festa, coa familia ou coa cidade do vencedor, no que se proclama a raigame da súa liñaxe;
* "gnómica", comentarios e consellos morais de carácter xeral, frecuentemente inspirados polo mito e que reiteran a doutriña tradicional.

Segundo a tradición, o epinicio foi "inventado" por Simónides de Ceos. Os compositores máis célebres foron Píndaro e Baquílides. Eurípides compuxo un para Alcibiades.

|  |  |
| --- | --- |
| Control de autoridades | 
* Wd: Q1236108
* BNCF: 60839
* BRE: 4936842
* EBID: ID
* GEC: 0103632

 |
Fotografía de Gandhi falando na Conferencia de Relacións Asiáticas de 1947; o emblema do Tíbet é visible baixo o delegado tibetano.
O **emblema do Tíbet** é un dos símbolo do goberno tibetano no exilio. Combina diversos elementos da bandeira do Tíbet, cunha arte lixeiramente diferente e contén moitos símbolos budistas. Os principais elementos son o Sol e a Lúa sobre o Himalaia, que representan o Tíbet, moitas veces coñecida como a *Terra rodeada de montañas de neve*. Nas ladeiras das montañas destacan un par de leóns das neves. Entre os dous leóns atópase o Dharmachakra de oito raios, que representa o Nobre Camiño Óctuple do budismo. No interior da roda, a xema de tres cores representa as prácticas das dez virtudes exaltadas e os 16 modos de conduta humana. A inscrición na pancarta xiratoria de abaixo é a seguinte: *bod gzhung dga' ldan pho brang phyogs las rnam rgyal* ("Goberno tibetano, Palacio de Ganden, vitorioso en todas as direccións".) O Palacio de Ganden, situado no mosteiro Drepung foi a residencia do Dalai Lama ata o quinto Dalai Lama. Despois de que o quinto Dalai Lama se mudara ao Potala a mediados do século XVII], o Goberno tibetano creado por el en 1642 pasou a chamarse Goberno "Ganden Phodrang".

É o emblema oficial da Administración Central Tibetana con sede en Dharamsala, na India. Xunto coa súa bandeira, o emblema considérase un símbolo do movemento independentista tibetano e, polo tanto, está prohibido na República Popular da China, incluída a Rexión Autónoma do Tíbet, que corresponde á antiga área de control do goberno tibetano en Lhasa, así como outras áreas do gran Tíbet. O emblema adoita verse impreso con variantes en branco e negro e en branco e carmesí, o que é característico das cores que se ven habitualmente na iconografía e no vestido budista.

Notas
-----

1. ↑  Staff. "Tibetan National Emblem". Central Tibetan Administration, Government of Tibet in Exile. Arquivado dende o orixinal o 2010-01-27. Consultado o 2010-02-03.
2. ↑  "Indiana University Bloomington".

Véxase tamén
------------

### Outros artigos

* Bandeira do Tíbet
**Engelmar Hubert Unzeitig**, nado o 1 de marzo de 1911 en Greifendorf e finado o 2 de marzo de 1945 en Dachau, foi un sacerdote alemán reprimido polos nazis.

Traxectoria
-----------

Entrou na Orde dos Misioneiros de Mariahill. Estudou teoloxía e filosofía en Wurtzbourg. Exerceu como párroco en Bohemia. En abril de 1941 foi detido pola Gestapo pola súa oposición ao réxime nacionalsocialista e a persecución aos xudeus. Foi enviado ao campo de concentración de Dachau. Alí adicouse á atención aos doentes. Cara ao final da segunda guerra mundial foi advertido do perigo de atender aos prisioneiros rusos debido a unha mortífera epidemia de tifo. Sen atender a tales advertencias desenvolveu un labor de coidado dese colectivo ata que morreu infectado pouco antes da liberación do campo.

Bibliografía
------------

* Schauber-Schlinder, *Bildlexicon Der Heiligen*, 1999

|  |  |
| --- | --- |
| Control de autoridades | 
* Wd: Q95177
* WorldCat
* VIAF: 15565390
* BAV: ADV12470780
* DeutscheBio: 118763822
* FAST: 304682
* GND: 118763822
* ISNI: 0000 0000 5533 5044
* LCCN: n92055412
* LibraryThing: unzeitigengelmar
* NKC: jn20000720309
* NTA: 145471098
* OL: OL633049A
* SUDOC: 184745926

 |
**Fernando Figueroa**, nado en Ilobasco o 4 de marzo de 1849 e finado en San Salvador o 16 de marzo de 1919, foi un militar e gobernante da República do Salvador en dúas ocasións, sendo a primeira en calidade de Segundo Designado á Presidencia e posteriormente como presidente en propiedade, entre o 14 de maio de 1885 ao 18 de xuño de 1885; e como Presidente da República electo para o período comprendido entre o 1 de marzo de 1907 ó 1 de marzo de 1919.

Traxectoria
-----------

### Primeiro Mandato

Vendo o inminente triunfo da revolución acaudillada polo xeneral Francisco Menéndez, e ó non serlle aceptada a renuncia por parte das Cámaras Lexislativas, Rafael Zaldívar por decreto 14 de maio de 1885 deposita o cargo na persoa do xeneral Fernando Figueroa, que o día anterior fora nomeado como Segundo Designado á Presidencia, asumindo o poder executivo dende ese mesmo día. Zaldívar sae do país con rumbo a Europa e tras aceptarlle as Cámaras a nova renuncia, o xeneral Figueroa é declarado Presidente da República por decreto lexislativo de 20 do mesmo mes.

Durante esta curta administración, o xeneral Figueroa encargouse de seguir combatendo a revolución acaudillada polo xeneral Menéndez, que malia lograr a renuncia de Zaldívar, continúa a súa loita en contra da nova administración do xeneral Figueroa por considerar que seguiría as pegadas de Zaldívar, a pesar de que Figueroa propuña ás Cámaras a convocatoria a eleccións presidenciais.

Esgotados os medios de conciliación, e tratando de achandar o camiño para a paz, Figueroa deposita o cargo no senador José Rosales o 18 de xuño de 1885.

### Segundo Mandato

O xeneral Fernando Figueroa resulta electo por maioría de votos como Presidente da República para o período 1907-1911, sucedendo a Pedro Escalón en cuxa administración se desempeñou como Secretario de Guerra e Mariña, e como o seu Vicepresidente ó doutor Manuel Enrique Araujo.

Ó asumir como presidente asume na súa persoa a calidade de Secretario de Guerra, nomeado ademais como Secretario de Gobernación, Fomento e Instrución Pública a Tomás G. Palomo, como Secretario de Relacións Exteriores, Xustiza e Beneficencia a Ramón García González e como Secretario de Facenda e Crédito Público a Federico Mejía.

Durante este segundo mandato, ampliouse a rede ferroviaria do país e a rede eléctrica.

Notas
-----

1. ↑  Diario Oficial del 14 de mayo de 1885
2. ↑  Diario Oficial del 27 de mayo de 1885
3. ↑  El General Menéndez y sus victimarios, pág. 47
4. ↑  Diario Oficial del 22 de febrero de 1907
5. ↑  Diario Oficial del 2 de marzo de 1907
6. ↑  Diario de Hoy. Revista Centuria del 24 de noviembre de 1999

|  |  |
| --- | --- |
| Control de autoridades | 
* Wd: Q433234
* WorldCat
* VIAF: 420145857942723021497

 |
*Erythrocles schlegelii*
Os **Emelíctidos** (Emmelichthyidae) son unha familia de peixes mariños incluída na orde dos Perciformes. Viven principalmente en augas cálidas a tropicais, no océano Índico, sur do Pacífico, este do Atlántico e no mar Caribe.

Características
---------------

Ollos grandes e redondos. Boca terminal moi protráctil, sen dentes ou case sen eles. Teñen unha aleta dorsal continua dividida en dúas partes por unha escotadura lixeira ou tan profunda que pode chegar á base; a primeira parte con 11-14 espiñas e a segunda con 9-12 radios brandos. A anal é curta, oposta á segunda metade da dorsal, con 3 espiñas e 9-11 radios brandos. Caudal furcada.

Clasificación
-------------

Divbídese en tres xéneros e 17 especies:

* Xénero *Emmelichthys* (Richardson, 1845)
* Xénero *Erythrocles* (Jordan, 1919)
* Xénero *Plagiogeneion* (Forbes, 1890)

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Emelíctidos*** |

|  |  |
| --- | --- |
|  | Wikispecies posúe unha páxina sobre:  ***Emelíctidos*** |

* Taxonomía FishBase
* Taxonomía ITIS

|  |  |
| --- | --- |
| Control de autoridades | 
* Wd: Q1338593
* EBID: ID
* MAG: 2779072472

 |

|  |  |
| --- | --- |
| Identificadores taxonómicos | 
* ADW: Emmelichthyidae
* EOL: 5326
* Fossilworks: 266291
* GBIF: 8531
* iNaturalist: 85755
* IRMNG: 114843
* ITIS: 168828
* NCBI: 181462
* Plazi: ID
* WoRMS: 125534

 |
O **estereorradián** é unha unidade derivada do SI que mide ángulos sólidos. É o equivalente tridimensional do radián. O seu símbolo é **sr**.

Definición
----------

O **estereorradián** defínese facendo referencia a unha esfera de radio r. Se a área dunha porción desta esfera é r², un estereorradián é o ángulo sólido comprendido entre esta porción e o centro da esfera.

#### Explicación da definición

O ángulo sólido en estereorradiáns, é:

{\displaystyle \Omega ={\frac {S}{r^{2}}}\,}
Onde {\displaystyle S} é a superficie cuberta polo obxecto nunha esfera imaxinaria de radio r, cuxo centro coincide co vértice do ángulo.

Por tanto, un estereorradián é o ángulo que cobre unha superficie {\displaystyle r^{2}} a unha distancia r do vértice.

{\displaystyle \ 1sr={\frac {r^{2}}{r^{2}}}\,}
Analoxía co radián
En dúas dimensións, o ángulo en radiáns está relacionado coa lonxitude de arco, e é:

{\displaystyle \theta ={\frac {s}{r}}\,}
sendo **s** a lonxitude de arco, e **r** o radio do círculo.

Ángulo dun casquete esférico
----------------------------

O cono (1) e o casquete esférico (2) dentro da esfera.
Se a área A  é igual a {\displaystyle r^{2}} e vén dada pola área dun casquete esférico.

{\displaystyle (A=2\pi rh\,)}

entón cúmprese que

.{\displaystyle {\frac {h}{r}}={\frac {1}{2\pi }}}

Entón o ángulo sólido descrito polo cono que corresponde ao ángulo (plano, véxase a figura) é igual a:

.{\displaystyle \Omega =2\pi \left(1-\cos \theta \right)\,\mathrm {sr} }

Notas
-----

1. 1 2  "Steradian", *McGraw-Hill Dictionary of Scientific and Technical Terms*, fifth edition, Sybil P. Parker, editor in chief. McGraw-Hill, 1997. ISBN 0-07-052433-5.
2. 1 2  Stutzman, Warren L; Thiele, Gary A (2012-05-22). *Antenna Theory and Design*. ISBN 978-0-470-57664-9.
3. 1 2  Woolard, Edgar (2012-12-02). *Spherical Astronomy*. ISBN 978-0-323-14912-9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estereorradián***  |

### Outros artigos

* Grao sexaxesimal
* Metro cadrado
* Hectárea
* Pé (medida)
* Ángstrom

|  |  |
| --- | --- |
| Control de autoridades | 
* Wd: Q177612
* BRE: 4165840
* EBID: ID
* GEC: 0272133
* MAG: 159984057

 |
En Economía, a **elasticidade** é a relación entre o cambio porcentual nunha variable e o cambio porcentual que se produce noutra variable. Permite, polo tanto, medir a sensibilidade dunha variable a cambios noutra. O feito de que a relación se produza entre cambios porcentuais permite eliminar as unidades de medida do cálculo, simplificando a análise de datos.

De forma xenérica, pode definirse matematicamente a elasticidade Y de X como:

{\displaystyle E\_{x,y}=\left|{\frac {\partial x}{\partial y}}\cdot {\frac {y}{x}}\right|}

Elasticidade da demanda
-----------------------

O concepto de elasticidade aplícase frecuentemente a cambios na cantidade demandada, xa sexa en relación á renda do consumidor, ó prezo do ben que se estea a analizar ou ó prezo doutros bens.

### Elasticidade-prezo da demanda

A elasticidade-prezo da demanda é a relación existente entre o cambio porcentual producido na cantidade demandada (Q) cando se produce un determinado cambio porcentual no prezo (P):

{\displaystyle E\_{Pd}=\left|{\frac {{\frac {Q\_{f}-Q\_{i}}{Q\_{i}}}\cdot \ 100}{{\frac {P\_{f}-P\_{i}}{P\_{i}}}\cdot \ 100}}\right|}, onde os subíndices f representan o prezo e a cantidade finais mentres que os subíndices i se refiren a prezo e cantidade iniciais.

Cando se calcula nun determinado punto (**elasticidade-punto**) a fórmula adquire a seguinte forma:

{\displaystyle E\_{Pd}=\left|{\frac {\partial Q}{\partial P}}\cdot {\frac {P}{Q}}\right|}

Se o valor da elasticidade é superior a 1, dise que a demanda do ben é *elástica* respecto do prezo (a porcentaxe de variación na cantidade demandada é superior á porcentaxe de variación no prezo); se a elasticidade é inferior a 1, a demanda do ben denomínase *inelástica*.

|  |  |
| --- | --- |
| Control de autoridades | 
* Wd: Q223639
* BNCF: 36721
* BNF: 11979640c
* EBID: ID
* LCCN: sh85041517
* MAG: 113027937

 |
**Goblin Cock** é unha banda estadounidense de heavy metal procedente de San Diego, California, fundada por Rob Crow do grupo Pinback. Musicalmente o grupo toca unha forma de doom metal/drone metal con temas líricos moi pouco comúns, como cancións de cultura pop sobre filmes como Godzilla's Revenge ou Billy Jack, e Mr. Snuffleupagus da serie de televisión *Sesame Street*. Todos os membros da banda teñen nomes artísticos. No presente a banda ten un contrato co selo Joyful Noise Recordings, e anteriormente editou dous traballos coa discográfica Absolutely Kosher. O grupo saíu de xira por vez primeira en 2006 e tocou na 20º edición do festival South by Southwest Music Festival en Austin, Texas. Tamén tocou o 15 de setembro de 2005 no festival anual do College Music Journal.

O seu primeiro álbum, *Bagged and Boarded*, foi nomeado ao premio PLUG ao álbum de metal do ano en 2006. O seu vídeo musical da canción "Stumped", dirixido por Matt Hoyt, tamén foi nomeado ao premio PLUG ao vídeo musical do ano.

Discografía
-----------

### Álbums

| Álbum | Ano | Selo |
| --- | --- | --- |
| *Bagged and Boarded* | 2005 | Absolutely Kosher Records |
| *Come with Me If You Want to Live!* | 2008 | Robcore Records |
| *Necronomidonkeykongimicon* | 2016 | Joyful Noise Recordings |
| *Roses on the Piano* | 2018 | Joyful Noise Recordings |

Notas
-----

1. ↑  "South By Southwest 2006: A View From The Ground". *The A.V. Club* (en inglés). 2006-03-21. Consultado o 2022-06-23.
2. ↑  "CMJ Artist Showcases: Day 2, 15 September 2005, PopMatters". *PopMatters* (en inglés). 2005-09-16. Consultado o 2022-06-23.

|  |  |
| --- | --- |
| Control de autoridades | 
* Wd: Q5575553
* AllMusic: mn0000277512
* Discogs: 529601
* ISNI: 0000 0004 7098 1625
* MusicBrainz: ID
* Songkick: 41969

 |
***El fava de Ramonet*** (*O bobo de Ramonet*) é unha mediametraxe rodada e dirixida por Joan Andreu i Moragas en Valencia en 1933. É a primeira película sonora en valenciano. Está baseada nun sainete de Lluís Martí (tío de Luis García Berlanga) e Ismael Serneguet sobre a non-violencia, no cal se xoga cos elementos populares.

Ten unha duración de 39 minutos e está protagonizada por Mode Calandin, Campitos, Carme Casesnoves, C. e Julio Espí, Paco Fernández e Empar Gregori, entre outros. O presuposto foi de 11.000 pesetas.

No filme aparecen salas de baile de moda naquel momento, o barrio da Malva-rosa ou os barracóns da praia. Todo isto debuxa a Valencia da época.

Sinopse
-------

Ramonet é un mozo de 17 anos, extravertido e falangueiro. A súa nai, propietaria dun taller de confección, está preocupada por el, así que o deixa nas mans dun peiteador descarado e vividor, chamado Chuano, coa tarefa de espabilalo. Este lévao con el a un cabaret, onde teñen lugar unha serie correlativa de números musicais na pista de baile (tango, pasodoble, claqué etc.). No entanto, Ramonet non para de facer parvadas e de meterse con algúns espectadores, como coa «malagueña», unha valenciana que se fai pasar artisticamente por andaluza, e co seu mozo. Este enfádase finalmente con Ramonet e Chuano, ameázaos e cítaos nun barracón a carón da praia para se vingar das ofensas. Por fin, no lugar dos feitos, a intervención da nai de Ramonet evita un final tráxico e pon un final positivo á historia.

|  |  |
| --- | --- |
| Control de autoridades | 
* Wd: Q3312248
* FilmAffinity: 888048
* IMDb: tt0023997

 |
Cúbito e radio.
A **fractura de cúbito e radio** é, como o seu propio nome indica, a fractura de ámbolos dous ósos do antebrazo, o cúbito me mais o radio. É bastante frecuente en nenos. Pode ser ocasionada por un traumatismo directo, unha caída ou un accidente deportivo, ou un traumatismo indirecto. Nos adultos é máis infrecuente, e adoitan estar provocadas por accidentes de tránsito.

Tratamento
----------

O tratamento adoita ser ortopédico en nenos, a non ser que a fractura se atope desprazada. Ás veces pode ser imposible a redución e pode ser necesaria unha manobra de Lambotte.
En adultos o tratamento é sempre cirúrxico mediante unha placa de osteosíntese. En fracturas abertas, porén, han de empregarse fixadores externos en lugar de osteosíntese.
Neste tipo de fracturas poden aparecer complicacións do tratamento. A máis habitual é a pseudoartrose. Tamén son frecuentes a infección da ferida, a limitación da mobilidade (a pronosupinación queda limitada ao estaren afectados cúbito e radio), a sinostose radiocubital e a síndrome compartimental.

Véxase tamén
------------

### Outros artigos

* Cúbito
* Radio (óso)
* Fractura
**Emilio Duro Peña**, nado en Froufe (O Irixo) o 6 de xuño de 1919 e finado en Ourense en 1995, foi un sacerdote e investigador galego.

Traxectoria
-----------

Cursou a carreira eclesiástica no seminario de San Francisco de Ourense e ampliou estudos de teoloxía na Universidade Pontificia de Comillas pensionado pola diocese. Desenvolveu o seu labor sacerdotal nas parroquias de Santa Mariña da Cidá (O Irixo) e Santa María de Melias (O Pereiro de Aguiar). Foi profesor das cátedras de Filosofía e Teoloxía no Seminario Maior de Ourense, secretario de estudos e bibliotecario. Durante o seu período de docencia escribiu *Adnotationes Criticae* (1948). En 1951 foi nomeado cóengo arquiveiro da catedral de Ourense. En 1972 foi o primeiro director do Instituto de Estudios Orensanos Padre Feijoo. Colaborou, entre outras publicacións, en *Anuario de Estudios Medievales*, *Archivos Leoneses*, *Compostellanum*, *Cuadernos de Estudios Gallegos* e *Hispania Sacra*.

Obras
-----

* *El monasterio de San Pedro de Rocas y su colección documental*, 1972.
* *Catálogo dos documentos privados en pergamino del archivo de la catedral de Orense (888-1554)*, 1973.
* *El monasterio de San Esteban de Rivas de Sil*, 1977.
* *La música en la catedral de Santiago*, 1996 (Premio Otero Pedrayo 1988).

Véxase tamén
------------

### Ligazóns externas

* Publicacións de Emilio Duro

|  |  |
| --- | --- |
| Control de autoridades | 
* Wd: Q12387798
* WorldCat
* VIAF: 38872032
* BNE: XX910025
* DBE: emilio-duro-pena
* ISNI: 0000 0000 5954 154X
* LCCN: nb99058478
* NTA: 072713666

 |
División por dialectos das zonas vascofalantes
O **dialecto arabés** é unha variante da lingua éuscara xa extinta na súa forma falada (falándose unicamente éuscaro dialectal en territorio arabés no val de Aramaio e nos municipios próximos), pero consercado en manuscritos escritos por diversos autores en distintas épocas:

* Nas táboas atopadas en Iruña-Veleia
* Segundo J. de Urquijo (Gure Herria, XIII, 1933, páxs. 11-13) e, sobre todo, L. Michelena (Textos arcaicos vascos, en Biblioteca vasca, VIII, Madrid, 1964, páxs. 42-44), o autor das Glosas puido ser arabés, rioxano ou navarro.
* *Dictionarium linguae cantabricae* (*Bocabularioa ezqueraz jaquiteco eta ezqueraz verba eguiteco*) de Nicolao Landuchio data de 1562 e foi publicado en Vitoria.
* O texto recentemente descuberto do arabés Juan Pérez de Lazarraga que data de 1564-1567
* A primeira doutrina que se conserva en éuscaro, a *Doutrina Cristiá en Romance e Basco*, foi obra de Juan Perez de Betolaza, natural de Betolatza;

O éuscaro de Áraba debía ter certa similitude co biscaíño, polo menos na parte occidental e central, pois na oriental tiña puntos en común co guipuscoano e co alto navarro. Segundo as últimas clasificacións, este éuscaro arabés pódese dividir en tres variedades: a occidental, a central e a oriental na zona lindeira con Biscaia e Guipúscoa. Na zona máis interior especúlase coa súa separación como dialecto diferenciado do biscaíño e guipuscoano, pero ante a falta de escritos é imposible sabelo. Quizais cos últimos descubrimentos en Iruña-Veleia se poida facer algunha conxectura.

Véxase tamén
------------

* Éuscaro
* Euskaltzaindia
* Éuscaro batua
* Dialecto biscaíño
* Dialecto alto-navarro
* Dialecto labortano
* Dialecto baixo-navarro
* Dialecto suletino
* Dialecto labortano
* Dialecto guipuscoano
* Dialecto roncalés

Ligazóns externas
-----------------

* Web sobre o éuscaro dialectal
**Emilio Estefan**, nado en Santiago de Cuba o 4 de marzo de 1953, é un músico e produtor cubano de ascendencia libanesa, galega e siria radicado nos Estados Unidos, gañador de 19 premios Grammy e cofundador do grupo musical Miami Sound Machine xunto á súa esposa, Gloria Estefan.

Traxectoria
-----------

Logo de deixar a súa Cuba natal co seu pai e recalar certo tempo en España, en 1968 mudáronse a Miami, nos Estados Unidos, onde ó comezo tivo que compartir un apartamento con quince membros da súa familia. Gañaba a vida facendo encargos ós seus veciños empregando un coche usado. Estefan logo comezou a traballar en concursos de beleza locais e en Bacardí, onde foi contratado para o departamento de correspondencia para despois promovelo ó departamento de mercadotecnia para Latinoamérica.

Con todo, as verdadeiras paixóns de Estefan sempre estiveron relacionadas coa música. Formou un grupo denominado "Miami Latin Boys". O grupo tivo éxito e empezou a recibir contratos para tocar en diversos eventos privados e en festas na zona de Miami. Nun dos eventos, Emilio coñeceu a Gloria Estefan, nese entón Gloria Fajardo, a quen ofreceu integrarse no grupo, renombrado como "Miami Sound Machine". O ingreso definitivo de Gloria na banda, na cal Emilio tocaba o acordeón, tivo lugar en 1977.

Véxase tamén
------------

### Ligazóns externas

* 

* *Emilio Estefan* na IMDb *(en inglés)*.

### Outros artigos

* Estadounidenses de orixe galega

|  |  |
| --- | --- |
| Control de autoridades | 
* Wd: Q838508
* WorldCat
* VIAF: 99149106271868492413
* AllMusic: mn0000155519
* Discogs: 105671
* Europeana: ID
* FAST: 1593968
* GND: 141742445
* IBDB: 497825
* IMDb: nm0261555
* ISNI: 0000 0003 7387 6815
* LCCN: n2004076944
* MusicBrainz: ID
* NKC: xx0053340
* NTA: 074393936
* TMDb: 26656

 |
***El Intermedio*** é un programa de televisión producido por Globomedia e emitido pola cadea de televisión laSexta. Está presentado por El Gran Wyoming, coa colaboración de Sandra Sabatés, Thais Villas, Dani Mateo, Fernando González "Gonzo" e Usun Yoon. Este programa tamén ten a súa versión en Internet, a través de Second Life.

Historia do programa
--------------------

*El Intermedio* estreouse o 30 de marzo de 2006. O programa comezou sendo semanal, de dúas horas de duración, e máis tarde pasou a emitirse de luns a xoves, cunha duración diaria de 30 minutos. Unha das características do programa é a actitude crítica coa Igrexa Católica e coa cadea COPE.

Contido
-------

Trátase dun espazo de actualidade en clave de humor. No programa non só se narra o acaecido na actualidade, senón que tamén se critica e se parodia como o contan os demais medios de comunicación. Teñen cabida, por tanto, os grandes temas da actualidade semanal, ademais doutros temas. Todo o contido está relacionado co universo dos medios.

### Invitados

Entre a longa lista dos invitados que recibiu o programa dende a súa estrea están os galegos Pepe Domingo Castaño, Paula Vázquez e Cristina Saavedra entre outros. Tamén estiveron políticos como Carme Chacón, Gaspar Llamazares, Pedro Zerolo, Josep Antoni Duran i Lleida ou José Antonio Labordeta; actores como Elena Ballesteros, Fernando Tejero, Hugo Silva, Michelle Genner, José Coronado, Ariadna Gil, Leonor Watling, Antonio Resines, Malena Alterio ou Belén Rueda; xornalistas como Hilario Pino, Helena Resano ou Mamen Mendizábal e músicos como Pasión Vega, Malú, Alaska e Antonio Carmona.

### Seccións

* **Lo que España vota, va a Misa**.
* **Fritanga de medios:** Beatriz Montañez presenta a actualidade diaria con dose de humor
* **Expediente Iker:** Cristina Peña satiriza o programa *Cuarto Milenio*, de Iker Jiménez, emitido pola cadea televisiva Cuatro.
* **Todo sobre mi madre:** Yolanda Ramos presenta esta sección na que os telespectadores envían críticas a Wyoming.
* Ademais de todo isto, Thais Villas e Usun Yoon adoitan facer entrevistas e reportaxes a pé de rúa.

Véxase tamén
------------

### Ligazóns externas

* Páxina web da produtora do programa Globomedia

|  |  |
| --- | --- |
| Control de autoridades | 
* Wd: Q3049992
* IMDb: tt0786800
* LUMIERE: 154256
* TMDb: 34485

 |
O **Federal Open Market Committee** (**FOMC**), que en galego significa *Comité Federal de Mercado Aberto*, é un compoñente do Sistema da Reserva Federal, que ten a obriga legal de supervisar as operacións de mercado aberto nos Estados Unidos, e é ademais o principal instrumento para aplicar a política monetaria estadounidense. O comité fixa a política monetaria ao especificar o obxectivo de curto prazo para esas operacións, que actualmente é un nivel obxectivo para a taxa de fondos federais (a taxa que os bancos comerciais cobran por préstamos entre eles da noite para a mañá).

O FOMC tamén dirixe operacións do Sistema da Reserva Federal nos mercados de moeda estranxeira, aínda que toda intervención neles é coordinada co Tesouro dos Estados Unidos, o cal ten a responsabilidade de formular as políticas estadounidenses relacionadas co valor do tipo de cambio do dólar.

Véxase tamén
------------

### Ligazóns externas

* Sitio oficial *(en inglés)*

|  |  |
| --- | --- |
| Control de autoridades | 
* Wd: Q2289022
* WorldCat
* VIAF: 148493635
* EBID: ID
* GND: 6136623-7
* ISNI: 0000 0001 2226 6510
* LCCN: n82032977
* NLA: 35298854

 |
***Depth*** é un videoxogo indie desenvolvido por Digital Confectioners e lanzado para Microsoft Windows no 2014. É un multixogador asimétrico que enfronta a un equipo de mergulladores cazatesouros contra tiburóns.

Modo de xogo
------------

O xogo é un tirador en primeira persoa que ocorre nun ambiente submarino, o xogador pode xogar como mergullador ou tiburón. Os mergulladores desbloquean armas mellores coa captura de tesouros ou coa morte de tiburóns. Os tiburóns gañan novas habilidades comendo ó equipo contrario. Cada equipo ten un número limitado de reaparicións, e o primeiro en esgotalas todas perde.

Desenvolvemento
---------------

*Depth* comezou a produción no 2009, como un proxecto de estudos ideado como un mod de *Unreal Tournament 3*, e levado a cabo por un equipo liderado por Alex Quick. Entre 2010 e 2012, o xogo foi levado a UDK e converteuse nun xogo autónomo. Porén, o desenvolvemento atrancouse por mor de preocupacións por parte do equipo de produción. No 2013, Digital Confectioners retomaron o proxecto e remataron o xogo.

Notas
-----

1. ↑  *Depth* developers (3 de novembro de 2014). IndieDB, ed. "Depth". Consultado o 6 de xaneiro de 2015.

Véxase tamén
------------

### Ligazóns externas

* Páxina en MobyGames *(en inglés)*

|  |  |
| --- | --- |
| Control de autoridades | 
* Wd: Q19580008
* HowLongToBeat: 24007
* Humble Bundle: depth
* IGDB: depth
* Metacritic: depth
* MobyGames: depth
* PCGW: Depth
* Steam: 274940

 |

---

|  |  |
| --- | --- |
| Este artigo tan só é un bosquexo |  *Este artigo sobre videoxogos é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Emilio Amavisca Albo**, nado en Laredo o 6 de xuño de 1946, é un exfutbolista español que xogaba de lateral. Destacou especialmente no Pontevedra, co que xogou 183 partidos oficias en tres categorías diferentes (Primeira, Segunda e Terceira).

É pai do tamén futbolista, e internacional coa selección española, José Emilio Amavisca.

Traxectoria
-----------

Debutou co Laredo en Terceira División na tempada 1964/65, e despois de militar na Gimnástica de Torrelavega e conseguir con esta un histórico ascenso a Segunda División en 1966, fichou polo Burgos CF tamén da categoría de prata. Xunto a Rafael Zamora, foi un fixo na defensa burgalesa durante os seguintes tres anos. 

No verán de 1969 fichou polo Pontevedra. Debutou na Primeira División na xornada 6 da tempada 1969/70, contra o Deportivo da Coruña en Riazor. Foi titular durante o resto da tempada, formando na defensa xunto a Calleja, Irulegui e Batalla, na que foi a derradeira campaña do Pontevedra na máxima categoría. Tralo descenso a Segunda, continuou cinco anos máis no club galego, os dous últimos na Terceira División, disputando 183 partidos oficiais, algúns deles como capitán.

En 1975 regresou ao Laredo, que viña de ascender a Terceira. Militou dúas tempadas no club cántabro e outras dúas no Santoña, onde se retirou en 1979.

Notas
-----

1. ↑  "Se cumplen 50 años del último ascenso de la R.S.Gimnástica a 2ª división." (en castelán). 12 de xuño de 2016. Arquivado dende o orixinal o 02 de agosto de 2021. Consultado o 2 de agosto de 2021.
2. ↑  "Ante el Rácing-Burgos". *La Noche* (en castelán) (13994). 1 de setembro de 1966. p. 5. Consultado o 2 de agosto de 2021.
3. ↑  "Amavisca, nuevo defensa del Pontevedra". *La Voz de Galicia* (en castelán). 1 de xullo de 1969. p. 18.
4. ↑  "Amavisca, defensa del Burgos, fichó por el Pontevedra". *El Pueblo Gallego*. 1 de xullo de 1969. p. 15. Consultado o 2 de agosto de 2021.

Véxase tamén
------------

### Ligazóns externas

* Datos do xogador en BDFutbol *(en castelán)*.

|  |  |
| --- | --- |
| Control de autoridades | 
* Wd: Q28477765
* Transfermarkt: 461001

 |
A **depresión de Turan**, (en ruso: *Туранская низменность, Turanskaja nizmennosť*; en casaco: *Тұран ойпаты, Tūran ojpaty*) é unha extensa depresión de Asia Central, bañada polos ríos Amu Daria e Sir Daria. O Amu Daria percorre en dirección sueste-noroeste a través desas terras baixas. Forma a maior parte do territorio de Turkmenistán e abrangue áreas significativas en Kazhakhstán e Uzbekistán.

A depresión está localizada ao leste do mar Caspio e ao sueste do mar de Aral. É unha das maiores extensións de area do mundo. De media, a rexión recibe menos de 381 mm de chuvia por ano. O deserto de Karakum queda na porción meridional das terras baixas de Turan. A cidade de Vpadina Akchanaya, en Turkmenistán, chega a 81 metros baixo o nivel do mar.

Notas
-----

1. ↑  "Turán", vol 19 de la Gran Enciclopedia Ilustrada, Ediciones Danae, S.A. ISBN 84-7505-292-4.

|  |  |
| --- | --- |
| Control de autoridades | 
* Wd: Q575516
* WorldCat
* VIAF: 245644658
* BRE: 4221446
* GEC: 0067934
* GeoNames: 1537331
* GND: 4060058-0
* NKC: ge311480

 |
**Emilio Cao Losada**, nado en Santiago de Compostela en 1953, é un músico e compositor galego, destacado intérprete de arpa celta, e primeiro recuperador de tal instrumento en Galiza dende a Idade Media.

Traxectoria
-----------

Os seus inicios como músico están ligados a diversos grupos pop da súa cidade. Participou, entre outros proxectos, nos grupos Brétema e N.H.U. Algo máis tarde traballou como músico acompañante vencellado ao colectivo Voces Ceibes. Foi naquel momento no que comezou a compoñer as súas primeiras cancións.

A mediados dos anos setenta viviu diversas experiencias por toda Europa, levando unha vida a medio camiño entre a emigración e a bohemia. Ao seu regreso, atopou accidentalmente unha arpa nunha tenda de instrumentos de segunda man, instrumento que aprenderá a tocar de xeito autodidacta, e para o que axiña comezará a compoñer música.

A partir do seu primeiro disco *Fonte do Araño* (Zafiro, 1977), comezou a relacionarse con outros intérpretes deste instrumento, entre os que destacan a galesa Elsie Thomas de Swansea e o bretón Alan Stivell. Tamén estreitou os seus lazos con músicos portugueses relacionados co movemento dos Cantores de abril.

Na discografía de Emilio Cao destaca un grande interese pola cultura literaria de Galiza. As referencias a coñecidos escritores son evidentes dende o título dalgún dos seus traballos, pero tamén é frecuente que musique poemas dalgúns dos poetas galegos máis importantes, como Rosalía de Castro ou Manuel Antonio (a quen dedicou o traballo *Cartas Mariñas*). Tamén ten colaborado con autores vivos como Suso de Toro e Anxo Rei Ballesteros.

Unha dimensión máis das relacións entre a súa música e a literatura son os seus múltiples traballos para o teatro galego, compoñendo e tocando a música para representacións de obras de Roberto Vidal Bolaño, Eduardo Alonso, Xulio Lago, ou Suso de Toro, así como o de diversas adaptacións.

Como músico ten colaborado ademais en traballos de diversos artistas como Ruper Ordorika, Fausto, Siniestro Total e Maite Dono. Esta última artista ten versionado algunhas das súas cancións máis coñecidas.

Discografía
-----------

* *Fonte do Araño* (1977)
* *Lenda da pedra do destiño* (1979)
* *No manto da auga*. (Guimbarda, 1982).
* *Amiga Alba e Delgada*. (Boa-Do Fol, 1998, reedición).
* *Cartas Mariñas*. (Boa-Do Fol, 1998, reedición).
* *Sinbad en Galicia*. (Boa-Do Fol, 1998, reedición).

Notas
-----

1. ↑  Virseda, Yolanda (Novembro de 2022). "«Agora non me recoñezo moito como Emilio Cao»". *Luzes* (109): 72–77.

Véxase tamén
------------

### Bibliografía

* *Dicionario biográfico de Galicia* **1**. Ir Indo Edicións. 2010-2011.

### Outros artigos

* Fonte do Araño (canción)

### Ligazóns externas

* Páxina oficial
* Valse do mencer en YouTube.
* De lonxe en YouTube.

|  |  |
| --- | --- |
| Control de autoridades | 
* Wd: Q8775535
* IMDb: nm3942757
* MusicBrainz: ID

 |
Depresión tropical dez.
A **depresión tropical dez** foi o décimo ciclón tropical que se desenvolveu durante a tempada de furacáns no Atlántico de 2005, a cal bateu o récord de actividade até aquel intre. Formouse o 13 de agosto ó desenvolverse unha onda tropical que, o 8 de agosto, emerxeu da costa oeste de África. Como consecuencia da forta cizalla do vento, a depresión mantívose feble e non conseguiu reforzarse máis aló do status de depresión tropical. O ciclón disipouse o 14 de agosto, aínda que os seus restos contribuíron parcialmente á formación da depresión tropical doce, que finalmente se intensificou converténdose no devastador furacán Katrina que acadou a categoría 5. O ciclón non ocasionou directamente ningún efecto, ningunha vítima mortal nin dano pero, como xa quedou dito, máis tarde transformaríase no furacán Katrina e por iso se pode considerar que matou indirectamente 1 833 persoas e custou indirectamente 108 000 millóns de dólares ós Estados Unidos.

Véxase tamén
------------

### Ligazóns externas

* Beven, Jack L. (17 de xaneiro de 2006). "Tropical Cyclone Report: Tropical Depression Ten" (PDF). *National Hurricane Center* (en inglés). Miami, Florida: National Oceanic and Atmospheric Administration.
* Avila, Lixion A. (13 de agosto de 2005). "Tropical Depression Ten Discussion Number 1". *National Hurricane Center* (en inglés). Miami, Florida: National Oceanic and Atmospheric Administration.
* Knabb, Richard D.; Rhome, Jamie R.; Brown, Daniel P. (20 de decembro de 2005). Tropical Cyclone Report: Hurricane Katrina (PDF). *National Hurricane Center* (Informe) (Miami, Florida: National Oceanic and Atmospheric Administration).
***Entre todos*** foi un programa de televisión presentado por Toñi Moreno. Emitiuse entre o 26 de agosto e o 17 de xuño de 2014, de luns a venres, de 16:05 a 18:30, en La 1 de Televisión Española.

Historia
--------

Ao comezo do mes de xullo de 2013, varios portais de Internet anunciaron a fichaxe de Toñi Moreno por parte de Televisión Española. Así, sóubose que a ata entón presentadora de Canal Sur, estrearía un programa de solidariedade e participación cidadá igual que *Tiene arreglo*, o formato que viña presentando na cadea autonómica andaluza. Tras varias semanas de preparativos e presentacións do programa, foi desvelado que este se estrearía o 26 de agosto de 2013 de 16:15 a 18:30 horas.

Formato
-------

*Entre todos* é un espazo con vocación de servizo público no que os invitados que se atopen nunha situación crítica, recibirán a chamada en directo de persoas que se envorcarán para resolver o seu problema máis urxente. Separadamente disto, o formato encárgase de axudar aos emprendedores a atopar socios para levar adiante o seu proxecto empresarial.

En *Entre todos* tamén se mostran semanalmente e, a través de caras coñecidas, todas as formas que existen para realizar unha acción de voluntariado. Ademais, o programa fomenta, por medio dos seus reporteiros, cadeas de favores que facilitan que as persoas axúdense entre si. É dicir, unha persoa axudará a outra, coa condición de que esta persoa continúe a cadea axudando á súa vez a outra. En definitiva, o principal obxectivo do programa é fomentar a solidariedade.

O xoves 30 de setembro de 2013, o programa marca récord de espectadores con 1 153 000 e de share cun 10,7%. A pesar do seu éxito, o programa tamén foi criticado por asociacións de traballadores sociais, argumentando que vulnera a dignidade das persoas necesidades e emprega ilicitamente a menores de idade para provocar pena.

Notas
-----

1. ↑  Tralo seu éxito en Canal Sur, TVE ficha a Toñi Moreno para un programa de solidariedade cidadá*(en castelán)*
2. ↑  A estrea de 'Entre todos' chega a La 1 o próximo luns 26 de agosto*(en castelán)*
3. ↑  TVE estrea esta próxima tempada 'Entre todos', o novo programa solidario de Toñi Moreno*(en castelán)*
4. ↑  Los profesionales de los servicios sociales cargan contra ‘Entre todos’ *(en castelán)*

Véxase tamén
------------

### Ligazóns externas

* Sitio web oficial en RTVE.es *(en castelán)*

|  |  |
| --- | --- |
| Control de autoridades | 
* Wd: Q15056300
* IMDb: tt3269772

 |
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Festival Internacional de Cinema de Moscova** (en ruso: *Моско́вский междунаро́дный кинофестива́ль*, translit. *Moskóvskiy myezhdoonaródniy kinofyestivál*) é o festival de cinema de Moscova, que se celebrou por vez primeira no ano 1935 e se converteu nun festival regular dende o ano 1959. O festival foi celébrase anualmente dende o ano 1999.

O maior premio do festival é unha estatua de San Xurxo matando o dragón, como se representa no escudo de armas da cidade de Moscova. Nikita Mikhalkov foi o presidente do festival dende o ano 2000.

Notas
-----

1. ↑  "Archived copy". Arquivado dende o orixinal o 11 de maio de 2012. Consultado o 12 de maio de 2012. , News

Véxase tamén
------------

### Ligazóns externas

* Páxina oficial *(en inglés)*

* Portal:Cine
* Portal:Rusia

|  |  |
| --- | --- |
| Control de autoridades | 
* Wd: Q749235
* WorldCat
* VIAF: 151413038
* IMDb: ev0000450
* LCCN: n92032711

 |
O **emblema de Sri Lanka** é un dos símbolos oficiais do país, e foi adoptado oficialmente en 1972. Na parte central deste escudo figura un león amarelo ou dourado que porta unha espada e que está no interior dun círculo de cor vermella cun bordo composto por pétalos dourados da flor de loto. Os pétalos de loto están rodeados por unha coroa de espigas de arroz que medran nun recipiente da parte inferior do escudo. A carón deste recipiente aparecen a Lúa e o Sol, que son símbolos de lonxevidade.

Na parte superior do escudo figura o dharmachakra, o "torno do Destino" que é un símbolo budista. O león armado coa espada tamén aparece representado na bandeira nacional, e é un símbolo adoptado do estandarte que tivo o desaparecido Reino de Kandy.

Escudos históricos
------------------

| Escudo | Descrición | Datas |
| --- | --- | --- |
|  | Escudo do período portugués en Ceilán | 1505–1658 |
|  | Escudo do período neerlandés | 1602–1796 |
|  | Armas usadas ó comezo da Ceilán británica |  |
|  | Armas usadas durante o período británico | 1875–1948 |
|  | Armas usadas polo Dominio de Ceilán ata 1954. | 1948–1954 |
|  | Emblema do Dominio de Ceilán | 1952–1972 |

Notas
-----

Véxase tamén
------------

### Outros artigos

* Bandeira de Sri Lanka

### Ligazóns externas

* Páxina oficial do Goberno de Sri Lanka
* Armas nacionais de Sri Lanka *(en inglés)*
Embarcadoiro sinxelo no lago Mapourika en Nova Zelandia.
Un **embarcadoiro** é unha pasarela na costa ou nun río, suportada por longas estacas ou piares, preparada para embarcar ou desembarcar xente e mercadorías. A estrutura máis lixeira dun molle permite que mareas e correntes flúan case sen oposición, mentres que as estruturas máis sólidas ou con estacas dun desembarcadoiro poden actuar como un quebraondas e son máis susceptibles ó limo.

Embarcadoiros ó redor do mundo
------------------------------

### Inglaterra

O primeiro rexistro dun embarcadoiro en Inglaterra foi o Ryde, aberto en 1814 na Illa de Wight, servía de atracadoiro para balsas que chegaban na illa e é utilizado até hoxe.

### Holanda

Scheveningen, na cidade costeira da Haia, posúe o maior embarcadoiro de Holanda, construído en 1961 en substitución a un anterior de 1901 que foi destruído durante a segunda guerra mundial. Un guindastre construído no máis alto da torre panorámica permite saltos de bungee jump.

* Embarcadoiro vitoriano en Clevedon, Somerset, Inglaterra.Embarcadoiro vitoriano en Clevedon, Somerset, Inglaterra.
* Embarcadoiro de Blankenberge, Bélxica.Embarcadoiro de Blankenberge, Bélxica.
* Un típico embarcadoiro finlandés con mesa, cadeira e escada para bañistas en Joutsa, Finlandia.Un típico embarcadoiro finlandés con mesa, cadeira e escada para bañistas en Joutsa, Finlandia.
* Embarcadoiro de Captiva, FloridaEmbarcadoiro de Captiva, Florida

Notas
-----

1. ↑  Definicións no *Dicionario da Real Academia Galega* e no Portal das Palabras para *embarcadoiro*.

|  |  |
| --- | --- |
| Control de autoridades | 
* Wd: Q863454
* BNCF: 24084
* Discogs: 1880907
* EBID: ID
* GND: 7721787-1
* JSTOR: piers
* LCCN: sh85102058

 |
A **illa Etolin** (Inglés:*Etolin Island*) é unha illa dos Estados Unidos localizada no arquipélago Alexander, no sueste do estado de Alasca (56°08′N 132°24′O﻿ / ﻿56.133, -132.400) Atópase entre a illa do Príncipe de Gales, ao oeste e o territorio continental de Alasca, ao leste, e a illa Wrangell, ao sueste. Cartografouse por primeira vez en 1793 por James Johnstone, un dos oficiais de George Vancouver durante a a súa expedición 1791-95. Trazou soamente as súas costas do suroeste e do leste, sen decatarse de que era unha illa. Orixinalmente chamouse illa do Duque de York (*Duke of York Island*), pasou a chamarse Etolin cando os Estados Unidos realizaron a compra de Alasca a Rusia. Etolin leva o seu nome en recoñecemento a Adolf Etolin, administrador colonial na América rusa entre 1840 e ata 1845.

A illa ten 48 km de longo e entre 16 e 35 km de largo, cunha superficie de 878´08 km², polo que é a 24ª illa máis grande dos Estados Unidos. Segundo o censo de 2000, Etolin tiña unha poboación de tan só 15 persoas.

Na illa hai unha poboación introducida de alces. Toda a illa atópase dentro dos límites do Bosque nacional Tongass (*Tongass National Forest*). a parte sur da illa designouse oficialmente como Área Salvaxe Etolin Sur (*South Etolin Wilderness*).

Notas
-----

1. ↑  Vancouver, George, and John Vancouver (1801). *A voyage of discovery to the North Pacific ocean, and round the world*. London: J. Stockdale.
2. ↑  *Statement of facts regarding the Alaska boundary question*, p.1383 Arquivado 27 de maio de 2011 en Wayback Machine. Alexander Begg (1825–1905), Report to the Attorney-General of British Columbia, 1902.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Etolin*** |

### Outros artigos

* Arquipélago Alexander

### Ligazóns externas

|  |  |
| --- | --- |
| Control de autoridades | 
* Wd: Q1371638
* GEC: 0440022
* GeoNames: 5846106
* LCCN: sh2012000870
* OSM: 3956994

 |
*Epigonus denticulatus*
Os **Epigónidos** (Epigonidae) son unha familia de peixes mariños incluída na orde dos Perciformes. Están distribuídos polos océanos Atlántico, Índico e Pacífico.

Características
---------------

Diferéncianse dos Apogónidos (outra familia dos Perciformes) en que teñen normalmente 25 vértebras, máis de seis infraorbitais, cartilaxe do rostro moi alargado e as aletas dorsal e anal brandas suaves e recubertas de escamas.

A lonxitude máxima rexistrada é de 58 cm (xénero *Epigonus*).

Clasificación
-------------

Divídense en sete xénero e 34 especies:

* Xénero *Brephostoma*
* Xénero *Brinkmannella*
* Xénero *Epigonus* (o máis representado, con 27 especies)
* Xénero *Florenciella*
* Xénero *Microichthys*
* Xénero *Rosenblattia*
* Xénero *Sphyraenops*

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Epigónidos*** |

|  |  |
| --- | --- |
|  | Wikispecies posúe unha páxina sobre:  ***Epigónidos*** |

* Taxonomía FishBase
* Taxonomía ITIS

|  |  |
| --- | --- |
| Control de autoridades | 
* Wd: Q1140474
* MAG: 2776335137

 |

|  |  |
| --- | --- |
| Identificadores taxonómicos | 
* EOL: 5323
* Fossilworks: 266293
* GBIF: 8532
* iNaturalist: 85761
* IRMNG: 115160
* ITIS: 553217
* NBN: NHMSYS0019995736
* NCBI: 223796
* Plazi: ID
* WoRMS: 125535

 |